14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 140  της 25 Φεβρ./10 Μαρτ. 1976 (ΦΕΚ Α΄  53) Περί συστάσεως μιας θέσεως Σχολιάτρου παρά τη Σχολιατρική Υπηρεσία του Υπουργείου Εθνικής Παιδείας και Θρησκευμάτων κατά τας διατάξεις της παρ. 2 άρθρ. 2 του Ν.Δ. 1264/1972. Έχοντες υπ’ όψιν: 1.Τας διατάξεις της παρ. 2 του άρθρ. 2 του Ν.Δ. 1264/1972 «περί διατάξεων τινών αφορωσών εις το Ανώτερον και το Βοηθητικόν Διδακτικόν Προσωπικόν των Ανωτάτων Εκπαιδευτικών Ιδρυμάτων». 2.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 3.Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 4.Την υπ’ αριθ. 903/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών, Προεδρίας Κυβερνήσεως, Εθνικής Παιδείας και Θρησκευμάτων και Οικονομικών, απεφασίσαμεν: Άρθρον μόνον.-1.Συνιστάται παρά τη Σχολιατρική Υπηρεσία του Υπουργείου Εθνικής Παιδείας και Θρησκευμάτων μια θέσις Σχολιάτρου επί βαθμοίς 4ω- 3ω της Α΄ Κατηγορίας πέραν των υφισταμένων οργανικών θέσεων. 2.Η δια της προηγουμένης παραγράφου συνιστωμένη θέσις προστίθεται εις τας προβλεπομένας υπό του Β.Δ. της 25.11.46-10.1.47 (ανωτ. αριθ. 3) θέσις Σχολιάτρων, πληρούται δια μετατάξεως κατά τας διατάξεις της παρ. 2 του άρθρ. 2 του Ν.Δ. 1264/1972 (τόμ. 31 σελ. 58,27) και καταργείται αυτοδικαίως άμα τη προαγωγή ή τη καθ’ οιονδήποτε τρόπον αποχωρήσει του μεταταχθησομένου. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 